প্রকৃতির রোষের বলি, বাড়ছে বিদ্যুৎস্পৃষ্টে মৃতের সংখ্যা

ওয়েবডেস্ক- প্রবল প্রাকৃতিক দুর্যোগে (Natural Disaster) তছনছ গোটা কলকাতা। প্রবল বৃষ্টিতে জলবন্দি তিলোত্তমা (Kolkata Water Logged)। সেই প্রকৃতির তাণ্ডবের বলি হয়েছেন ১০ জন। বিদ্যুৎস্পৃষ্ট (Electrocuted)  হয়ে মৃতের সংখ্যা বাড়ছে। ভোর থেকে বিভিন্ন জায়গায় জমা জলে বিদ্যুৎস্পৃষ্ট হয়ে অন্তত আটজনের মৃত্যু খবর এসেছিল। এবার বাঁশদ্রোণী এলাকার ব্রহ্মপুরে জোড়া মৃতদেহ উদ্ধার হল। এই নিয়ে শহর কলকাতায় মঙ্গলবার বিকেল পর্যন্ত জমা জলে বিদ্যুৎস্পৃষ্ট হয়ে মৃতের সংখ্যা বেড়ে দাঁড়াল ১০!

কলকাতা ৮, দক্ষিণ ২৪ পরগনার আমতলায় উত্তর ২৪ পরগনার শাসনে একজন করে মারা গিয়েছে। এছাড়াও আছে বেহালা ও নরেন্দ্রপুরে।

কলকাতায় এই অবস্থায় উদ্বিগ্ন মুখ্যমন্ত্রী মমতা বন্দ্যোপাধ্যায়। শোকস্তব্ধ পরিবারগুলির পাশে রয়েছে রাজ্য সরকার। পরিস্থিতি বুঝে আজ থেকে স্কুলগুলিতে পুজোর ছুটি ঘোষণা করেছেন মুখ্যমন্ত্রী। সেইসঙ্গে সাধারণ মানুষকে কোনও প্রয়োজন ছাড়া বাইরে না বের হওয়ার পরামর্শ দিয়েছেন তিনি। বেসরকারি অফিসগুলির কাছেও মুখ্যমন্ত্রীর অনুরোধ জানিয়েছেন অন্তত আরও দুদিন ওয়ার্ক ফর্মের ব্যবস্থা করতে।

আরও পড়ুন-  আগামীকালও দুর্যোগ চলবে? ২৪ ঘণ্টার আপডেট দিল আবহাওয়া দফতর

এদিন মুখ্যমন্ত্রী জেলার পুজোগুলির ভার্চুয়ালি উদ্বোধন করে। সেইসঙ্গে রাজ্যবাসীর জন্য প্রচণ্ড উদ্বেগে তিনি বলেন, এত বড় দুর্যোগ হতে পারে, যা একেবারেই অকল্পনীয়। ১৯৭৮ সালেও হয়নি, তার থেকেও বেশি ছিল। গঙ্গা জলে ভর্তি, কারণ ফরাক্কায় ড্রেনেজ হয়নি। আমাদের অধীনে থাকলে বলতাম না। তবে দুর্যোগ নিয়েও অনেকে রাজনীতি করছেন, এটা নিয়ে কেউ রাজনীতি করবেন না।

দেখুন আরও খবর-